stanford-oval/wikipedia huggingface dataset:
Kilroy was here
Teoriat lauseen alkuperästä

Lauseen alkuperä on hämärän peitossa ja sen synnystä on liikkeellä useita versioita. Erään tarinan mukaan James J. Kilroy -niminen henkilö olisi ollut alusten tarkastajana Bethlehem Steel Shipyardin telakalla Quincyssä Massachusettsissa ja jättänyt käynnistään merkin tarkastamiinsa kohteisiin. Laivat rakennettiin suurina sarjoina lohkoista. Kun vaakatasossa tehty lohko nostettiin laivan koontivaiheessa oikeaan asentoon, tarkastajan hyväksymiskuittaukset päätyivät merkillisiin paikkoihin, jopa ylös kattoon. Nämä herättivät Eurooppaan toisen maailmansodan taisteluihin kuljetettavien sotilaiden huomion. Joku sitten keksi ruveta kirjoittelemaan Kilroyn nimeä muuallekin. Yhdysvaltalaiset sotilaat kirjoittelivat tuota tekstiä seiniin liikkuessaan Euroopassa. Vitsin tarkoituksena oli antaa mielikuva, että salaperäinen Kilroy olisi ehtinyt käymään jokaisessa paikassa ennen muiden saapumista.
Anekdootin mukaan Neuvostoliiton johtaja Josif Stalin olisi törmännyt ”Kilroy was here” -lauseeseen vuoden 1945 Potsdamin konferenssin aikana valtiojohtajien käyttöön varatussa yksityisessä kylpyhuoneessa. Suomessa lause tuli tunnetuksi aluksi amerikkalaisista sanomalehtisarjakuvista ja viimeistään vuonna 1948, jolloin puolustusministeri Yrjö Kallisen huvilaan murtautunut ja sittemmin kiinni jäänyt kaksikko oli kirjoittanut huvilan verhoihin sanat ”Kilroy kävi täällä”.
Australiassa tunnettiin vastaava lause ”Foo was here”.
Piirros

Kilroy-lauseen yhteyteen on usein piirretty tyylitelty hahmo, jossa mies katsoo aidan takaa siten, että hänestä näkyy vain päälaki, silmät ja pitkä nenä. Kyseessä on alun perin toisen maailmansodan aikana Britanniassa syntynyt vitsihahmo, joka tunnettiin alkujaan nimellä Mr Chad. Brittiläisillä sotilailla oli tapana piirtää sodan aikana kaikkialle graffiteja, joissa kurkisteleva Chad-hahmo kommentoi pulaa erilaisista tarvikkeista lauseella ”WOT! No…” (suom. Mitä! Ei… [puuttuvan tarvikkeen nimi]). Eri teorioiden mukaan hahmon ulkonäkö olisi saanut innoituksensa joko sarjakuvapiirtäjä George ”Chat” Chattertonin vuonna 1938 luomasta hahmosta tai sähköteknikkojen käyttämästä vaihtovirran symbolista. Hahmo tunnettiin myös nimillä Private Snoops (”sotamies Kyylä”), The Watcher (”katselija”), The Jeep, Foo, Phoo, Flywheel ja Clem. Sodan aikana Chad-hahmon kuva ja ”Kilroy was here” -lause sulautuivat yhdeksi vitsiksi.
Suomessa Apu-lehti on vuosikymmenten ajan julkaissut ”Missä Jallu luuraa” -lukijakilpailua, jossa lukijoiden tulee etsiä lehden sivuille kätketty vastaavanlainen isonenäinen Jallu-hahmo.
Lauseeseen viittaavia teoksia

Kilroy oli täällä, vuonna 1947 julkaistu Outsiderin teos
Kilroy Was Here, vuonna 1947 valmistunut yhdysvaltalainen elokuva
Kilroy sen teki, vuonna 1948 valmistunut suomalainen elokuva
Kilroy, Suomessa 1950-luvulla julkaistu sarjakuvalehti
The Message, Isaac Asimovin vuonna 1955 julkaistu tieteisnovelli, joka tarjoaa fiktiivisen taustatarinan lauseen synnylle
Aiheesta muualla

Kuvia tai muita tiedostoja aiheesta Kilroy was here Wikimedia Commonsissa
Kilroywashere.org
Suomussalmen Rasti

Suomussalmen Rasti on vuonna 1952 perustettu suomussalmelainen urheilun yleisseura, jonka lajeihin kuuluvat frisbeegolf, hiihto, kiipeily, karate, tanssi, voimistelu, pesäpallo, suunnistus, triathlon, uinti ja yleisurheilu.
Historia

Suomussalmen Rasti on perustettu vuonna 1952,. Vuonna 1906 perustettuun nuorisoseuraan syntyi urheilujaosto vuonna 1908. Silloin voimisteluharjoituksia pidettiin sunnuntaiaamuisin seitsemältä ja Kiantajärven jäällä pidettiin hiihtokilpailuja.
Vuonna 1931 perustettu Kiannan Yritys oli alueen ensimmäinen varsinainen urheiluseura. Hankilan koululle perustettiin 1938 urheiluseura Ilves. Ensimmäinen urheilukenttä avattiin 1930 kirkon pihalle ja Kiannan kenttä valmistui 1936. Suomussalmen Rasti perustettiin 26. tammikuuta 1952 pitäjäseuran perustamistoimikunnan kokouksessa matkustajakoti Kalevassa. Rasti viittaa Suomussalmen paikkaan risteyspaikkana. Seuran jäsenmäärä ensimmäisenä vuotena oli 576.
Ståle Kyllingstad

| Ståle Kyllingstad |
| --- | --- |

Henkilötiedot
Syntynyt: 7. marraskuuta 1903 Kvinesdal, Norja
Kuollut: 26. marraskuuta 1987 (84 vuotta) Ringerike, Norja
Ammatti:  kuvataiteilija
Ståle Kyllingstad (7. marraskuuta 1903 Kvinesdal – 26. marraskuuta 1987 Ringerike) oli norjalainen kuvanveistäjä, lasitaiteilija ja taidekriitikko. Hänet tunnetaan muun muassa sotamuistomerkeistään. Vuosina 1937–1946 Kyllingstad toimi Hadeland Glassverkin taiteellisena johtajana.
Kyllingstadin tekemä sotamuistomerkki Hønefossissa.
Aiheesta muualla

Kuvia tai muita tiedostoja aiheesta Ståle Kyllingstad Wikimedia Commonsissa
Szczepan Wesoły

Szczepan Wesoły (16. lokakuuta 1926 Katowice – 28. elokuuta 2018) oli puolalainen roomalaiskatolinen arkkipiispa. Hänet vihki papiksi Valerio Valeri 28. lokakuuta 1956, ja hänet nimitettiin Gnieznon arkkihiippakunnan vihkipiispaksi sekä Dragonaran titulaaripiispaksi 11. joulukuuta 1968. Piispaksi vihkiminen seurasi 7. helmikuuta 1969. Pääkonsekraattorina toimi Stefan Wyszyński, jota avustivat Herbert Bednorz ja Władysław Rubin.
Wesoły sai 7. helmikuuta 1994 nimityksen Dragonaran titulaariarkkipiispaksi. Hän toimi Gnieznon vihkipiispana, kunnes jäi eläkkeelle 8. huhtikuuta 2003.
Kari Virtanen (jalkapallovalmentaja)

| Henkilötiedot |
| --- | --- | --- | --- |
Syntymäaika: 15. syyskuuta 1958 (ikä 66)
Syntymäpaikka: Piikkiö, Suomi
Pelipaikka: keskikenttäpelaaja
Pituus: 182 cm
Junioriseurat
: PiPS
Seurat
| Vuodet | Seura | O | (M) |
| 1976 | PiPS | – | (–) |
| 1977–1979 | TPS | 62 | (10) |
| 1980–1981 | IFK Eskilstuna | 45 | (1) |
| 1982 | TPS | 21 | (6) |
| 1983–1985 | AIK | 45 | (4) |
| 1986–1987 | RoPS | 41 | (3) |
| 1988–1989 | KePS | 43 | (2) |
| 1990 | Kumu | 6 | (0) |
| Yhteensä | Yhteensä | 263 | (26) |
Maajoukkue
| 1978–1979 | Suomi U21 | 7 | (0) |
| 1979–1986 | Suomi | 37 | (1) |
Valmennusura
1993–1994: PiPS
1995: TPS (apuv.)
1996: Kanuunat
1997–1999: RoPS
2000–2002: VG-62
2003–2006: FC Inter
2007: RoPS
2008: TPS (B–C-jun.)
2009: TPS (A-jun.)
2011: PIF
2012–2013: RoPS
2014–2015: ÅIFK (apuv.)
2015: EIF (apuv.)
2016: IFK Mariehamn
2017: IFK Mariehamn (apuv.)
2018: FC Inter (apuv.)
2019: FC Inter 2 (apuv.)
 Seurajoukkueuran tilastot kattavat vain kansalliset sarjat.
Kari Virtanen (s. 15. syyskuuta 1958 Piikkiö) on suomalainen jalkapallovalmentaja ja entinen jalkapalloilija.
Ura pelaajana

Pelaajauransa Virtanen aloitti Piikkiön Palloseuran junioreissa. Virtanen pelasi keskuspuolustajana, vasempana laitapuolustajana sekä keskikenttäpelaajana. Hän ei urallaan saanut kertaakaan punaista korttia. SM-tasolla Virtanen aloitti 18-vuotiaana Turun Palloseuran paidassa, jonka jälkeen hän siirtyi vuonna 1980 Ruotsiin IFK Eskilstunan riveihin. Ruotsissa Virtanen esiintyi myös AIK:n mustassa paidassa vuosina 1983–1985 voittaen Ruotsin cupin vuonna 1985. Samassa Cupin voittaneessa ottelussa piikkiöläislähtöinen Virtanen syötti rangaistuspotkun. Pieni siirto eteen, jolloin maalivahti aavisti, jonka jälkeen joukkuekaverilla oli helppo työ tehdä maali. Virtanen opetti kikan Piikkiön Palloseuran jalkapallokoulussa vuonna 1990, joka johti siihen, että kaikki ammutut rangaistuspotkut kylän nappulaliigassa olivat siirtoja. Tämän jälkeen Virtanen palasi Suomeen, jossa hän oli heti seuraavana vuonna voittamassa vuorostaan Suomen Cupia Rovaniemen Palloseuran paidassa. Virtanen edusti pääsarjassa myös Kemin Palloseuraa ja Kuusankosken Kumua.
Maajoukkueessa Virtanen pelasi 37 maaottelua, joissa hän teki yhden maalin. Hän oli maajoukkueen runkopelaajia Moskovan olympialaisissa 1980.
Ura pelaajana > Meriitit pelaajana

Ruotsin Cup 1985
Suomen Cup 1986
Ura valmentajana

Pelaajauransa jälkeen Virtanen siirtyi valmentajaksi. Veikkausliigassa hän oli Rovaniemen Palloseuran peräsimessä vuosina 1997–1999, jonka jälkeen hän toimi FC Interin organisaatiossa nostaen muun muassa reservijoukkue VG-62:n aikoinaan Kakkosesta Ykköseen.
FC Interin päävalmentajana Virtanen aloitti vuonna 2003 vain kaksi viikkoa ennen uuden kauden alkua edellisen valmentajan Pertti Lundellin siirryttyä sivuun terveydellisistä syistä. Kaudeksi 2004 Interin valmennustiimiin tuli mukaan ruotsalainen Jan Stahre taktisen päävalmentajan nimikkeellä Virtasen jatkaessa päävalmentajan tittelillä. Stahre ehti olla mukana kaksi kautta ennen seuran jättämistään kauden 2005 loputtua. Näin Virtanen oli kauden 2006 jälleen yksin Interin valmennusvastuussa. Virtasen työt Interin peräsimessä päättyivät kuitenkin 16. syyskuuta 2006. Joukkue oli ajautunut putoamiskamppailuun ja näin Virtanen korvattiin René van Eckillä. Virtasen parhaaksi saavutukseksi Interin peräsimessä jäi neljäs sija vuonna 2004.
Kaudella 2007 Virtanen aloitti Ykkösessä pelaavan Rovaniemen Palloseuran päävalmentajana. Hän nosti seuran liigaan RoPSin voitettua karsinnassa FC Viikingit. Kauden päätyttyä Virtanen ilmoitti kuitenkin jättävän tehtävänsä henkilökohtaisiin syihin vedoten.
Tämän jälkeen Virtanen toimi TPS:n juniorivalmentajana valmentaen seuran B- ja C-junioreita vuonna 2008 sekä A-junioreita 2009. Vuonna 2011 hän puolestaan toimi Kolmosessa pelanneen PIF:n valmentajana.
Marraskuussa 2011 ilmoitettiin Virtasen paluusta Rovaniemelle hänen allekirjoitettua kaudet 2012–2013 kattavan sopimuksen Ykköseen pudonneen RoPSin kanssa.  RoPS nousi kaudeksi 2013 Veikkausliigaan. Kaudella 2013 Virtanen luotsasi RoPSin Suomen cupin mestariksi 27 vuoden tauon jälkeen. Finaalissa RoPS kaatoi Kuopion Palloseuran 2-1.
Vuosina 2014-2015 Virtanen toimi Åbo IFK:n ja Ekenäs IF:n valmennusryhmissä. Veikkausliigavalmentajaksi Virtanen palasi kaudella 2016, kun hän otti yhdessä Peter Lundbergin kanssa valmennusvastuun IFK Mariehamnissa.  Kaksikko luotsasi IFK:n Veikkausliigan mestariksi. Heidät valittiin myös vuoden liigavalmentajiksi. Mestaruuskauden jälkeen Virtanen siirtyi valmennustehtävistä IFK:n neuvonantajaksi.
Ura valmentajana > Meriitit valmentajana

Suomen cup: 2013
Ykkönen: 2012
Suomen mestaruus: 2016
Kallirrhoe (mytologia)

Kallirrhoe (m.kreik. Καλλιῤῥόη, Kallirrhoē, lat. Callirrhoe), usein Kallirhoe (lat. Callirhoe), oli kreikkalaisessa mytologiassa useamman eri nymfin nimi.
Okeanidi

Kallirrhoe oli okeanidi, Okeanoksen ja Tethyksen tytär.  Hänen puolisonsa oli Khrysaor, jolle hän synnytti Geryonin. Hesiodos mainitsee hänen lapsekseen myös Ekhidnan. Samoin hänen mainitaan Neiloksen puolisoksi, ja heidän pojakseen Khione, ja toisaalta hänen kerrotaan synnyttäneen Poseidonille Minyaan.
Troijan najadi

Kallirrhoe oli Troijassa sijainneen lähteen najadi. Hänet mainitaan Skamandroksen tyttäreksi, joka meni naimisiin Troksen, Troijan kuninkaan, kanssa synnyttäen tälle Ganymedeen, Iloksen, Assarakoksen ja Kleopatran.
Akarnanian najadi

Kallirrhoe oli Akarnanian lähteen najadi ja Akhelooksen tytär. Hän nai Alkmaionin, ja sai tämän kanssa lapset Amfoteroksen ja Akarnanin. Pian tämän jälkeen alkoi himoita Harmonian kaulanauhaa, ja sai miehensä vastentahtoisesti lupautumaan hakemaan sen hänelle Fegeiasta uhkaamalla muuten jättää tämän. Kuningas Fegeuksen pojat kuitenkin murhaasivat Alkmaionin isänsä käskystä tämän kuultua Alkmaionin aikovan viedä kaulanauhan puolisolleen.
Tällöin Kallirrhoe, jolla oli suhde Zeuksen kanssa, anoi tätä, että hänen poikansa varttuisivat heti täysikasvuisiksi. Zeus vastasi pyyntöön, ja Kallirrhoe pojat tappoivat ensin isänsä murhaajat ja myöhemmin myös Fegeuksen itsensä..
Ståhlberg (täsmennyssivu)

Ståhlberg, Stålberg on ruotsinkielinen sukunimi, joka esiintyy sekä Suomessa että Ruotsissa. Suomessa nimeä kantaa nykyään 631 henkilöä.
Nimestä on erilaisia suomennoksia, joista yksi on Teräsvuori.
Nimen kantajia ovat muun muassa:
Alexander Ståhlberg (s. 2002), suomalainen maastohiihtäjä
Armas Ståhlberg (1892–1918), jääkärimajuri, Karl Emil Ståhlbergin poika
August Teräksinen, ent. Ståhlberg (1863–1938), piiriagronomi, maanviljelysneuvos, Karl Henrik Ståhlbergin poika
Benjamin Ståhlberg (1859–1915), luonnontieteilijä, Karl Henrik Ståhlbergin poika
Einari Ståhlberg (1885–1977), insinööri, yrittäjä ja yritysjohtaja, kauppaneuvos
Ester Ståhlberg (1870–1950), K. J. Ståhlbergin vaimo
Gideon Ståhlberg (1908–1967), ruotsalainen shakin suurmestari
Hedvig Ståhlberg (1869–1917), opettaja, K. J. Ståhlbergin ensimmäinen puoliso
Israel Ståhlberg (1747–1816), suomalainen rovasti ja uskonnollinen kirjailija
K. J. Ståhlberg (1865–1952), Suomen tasavallan ensimmäinen presidentti
Kaarlo Ståhlberg (1894–1977), kemisti, professori, K. J. Ståhlbergin poika
Kaarlo L. Ståhlberg (s. 1933), juristi, Kaarlo Ståhlbergin poika
Karl Emil Ståhlberg (1862–1919), valokuvaaja, K. J. Ståhlbergin serkku
Karl Henrik Ståhlberg (1799–1878), rovasti, kansanvalistaja, Lauantaiseuran ja SKS:n perustajajäsen
Kirsi Ståhlberg (s. 1980), näyttelijä ja laulaja
Krister Ståhlberg (s. 1947), yhteiskuntatieteilijä, professori
Marita Ståhlberg (1926–2015), balettitanssija, koreografi ja balettikoulunjohtaja
Marja-Liisa Ståhlberg (s. 1944), Miss Suomi 1963, elokuvanäyttelijä
Pauli Ståhlberg (s. 1959), kuluttajariitalautakunnan puheenjohtaja, Kaarlo L. Ståhlbergin poika
Pauliina Ståhlberg, Suomen Lontoon instituutin johtaja
Pirjo Ståhlberg (s. 1947), keskimatkojen juoksija
Reijo Ståhlberg (s. 1952), kuulantyöntäjä
Sabira Ståhlberg (s. 1969), kirjailija ja tutkija
Sebastian Stålberg (s. 1990), ruotsalainen jääkiekkoilija
Silmu Ståhlberg (s. 2006), näyttelijä
Viktor Stålberg (s. 1986), ruotsalainen jääkiekkoilija
Wilhelmina Stålberg (1803–1872), ruotsalainen kirjailija ja kääntäjä
Entinen nimi Ståhlberg

Irmeli Vuorela, o.s. Ståhlberg (1938–2012), geologi, K. J. Ståhlbergin pojantytär
Kaarlo Teräsvuori, vuoteen 1906 Ståhlberg (1884–1977), kasvi- ja maataloustieteilijä, professori, K. H. Ståhbergin pojanpoika
Olla Teräsvuori, vuoteen 1906 Ståhlberg (1888–1963), kansansivistäjä, kustantaja, Kaarlo Teräsvuoren veli
Järjen jättiläiset

Järjen jättiläisten kuvauksista
Järjen jättiläiset (engl. Brainiac: Science Abuse) on brittiläinen tiedeaiheinen viihdeohjelma, jota esittää Suomessa Discovery Channel ja Nelonen. Sen on tehnyt Granada Productions. Ohjelmaa juontavat Vic Reeves ja Jon Tickle (ollut myös Big Brotherissa). Toisella tuotantokaudella Charlotte Hudson liittyi juontajiin. Viidennellä tuotantokaudella Vic Reeves korvasi Richard Hammondin juontajana. Ohjelman ideana on tehdä erilaisia testejä ja ohjelmassa on myös paljon räjähdyksiä.
Kokeita kautta aikain

Onko vauvan itku kovempi kuin katupora?
Voiko hikoilusta haistaa, miten on eilen syönyt?
Toimiiko tietokoneen monitori kellukkeena?
Onko kummituksia olemassa ja miten kummitustenpaljastus-laitteet toimivat?
Mitkä ruoat vaikuttavat virtsan väriin?
Voiko pahvin läpi juosta?
Monellako pillillä voi imeä?
Onko nopeampaa uida käsillä kuin jaloilla?
Microwaves

Microwaves-osiossa mikroaaltouuniin pannaan erilaisia esineitä, joita ovat olleet muun muassa Newtonin kehto, joulukuusenkoriste ja ruuti.
Ensimmäinen tuotantokausi

Ensimmäinen tuotantokausi alkoi vuonna 2003 kanavalla Sky One.
Toinen tuotantokausi

Toinen tuotantokausi alkoi Sky Onella vuonna 2004. Toisella kaudella alkoi "Brainiac-snooker", jossa snooker-ammattilainen Quinten Hann pelasi snookeria järjen jättiläistä vastaan, ja aina kun pallo putosi reikään, asuntovaunu räjähti erilaisten kemikaalien vaikutuksesta. Ohjelman tekoon tuli myös kaksi uutta henkilöä: juontaja Charlotte Hudson ja "Professori Myang-Li", häntä näyttelee Rachel Grant. Toista kautta näytettiin monilla kanavilla: Yhdysvalloissa G4:llä, VIVAlla Saksassa, JIMtv:llä Belgiassa, Veronicalla ja Discovery Channelilla Alankomaissa, Network Tenillä Australiassa, TV2:lla Uudessa-Seelannissa, Arts Centralilla Singaporessa ja Discovery Channelilla Skandinaviassa ja Romaniassa.
Kolmas tuotantokausi

Kolmas kausi alkoi 25. elokuuta 2005. Tällä kertaa alkoi "Brainiac-Golf", samantapainen kuin snooker, mutta tällä kertaa siis golfilla, Nainen vs. Mies (Lad v. Lass) ja Thermite. Tohtori John P. Kilcoynella, Sunderlandin yliopiston dekaanilla, on myös oma osio: "Fiss or Bang", jossa sekoitetaan erilaisia kemikaaleja ja katsotaan, pamahtaako vai sihiseekö sekoitus.
Neljäs tuotantokausi

Neljäs kausi alkoi 16. heinäkuuta 2006. "Brainiac-Darts" -kohtauksissa ammattilaispelaaja Bobby George heitti tikkaa Brainiacia vastaan heittäen aina voittoon tarvittavan tuloksen, jolloin eri räjähteillä lastatut asuntovaunut räjähtivät. "Minä teen tiedettä" -kohtauksissa yleisön jäsen teki ehdottamansa kokeen. "Mitä kehoni tekee" -osiossa ihmiset kertoivat kehonsa erikoiskyvyistä, kuten käden vääntämisestä tai muusta vastaavasta. Kuuluisat elokuvatähdet tuhosivat autoja eri räjähteillä ja John P. Kilcoynen osiossa: "Glow or Blow" sekoitetut aineet joko hehkuivat tai pamahtivat. "Päivä Järjen Jättiläisenä" -osiossa kilpailijat saivat räjäyttää valitsemansa esineen erilaisilla räjähteillä.
Viides tuotantokausi

Viides kausi alkoi 8. toukokuuta 2007. Uusina kokeina oli "Brainiac vs Beast", jossa henkilö kilpaili eri eläimiä vastaan, John P. Kilcoynen "Fizzle or Flash, Myang Leen teräspallot ja Vic Reevesin esittämä professori Uri Abusikov, joka teki kokeita nestemäisellä typellä avustajanaan karvainen Ursula-neito. Muita uusia kokeita olivat "Things that Nasa Never Tried", jossa leikittiin raketeilla ja "Super Braniac", jossa Järjen Jättiläinen räjäytti asuntovaunuja eri räjähteillä.
Kuudes tuotantokausi

Kuudes tuotantokausi alkoi 13. tammikuuta 2008. Thaila Zucchi debytoi sarjassa testaten esineiden kovuutta eri räjähteillä, kuten termiitillä, ja pudottamalla niitä nosturista. Muita uusia kokeita olivat "Gas Bang Wallop", jossa Berry Bernard tuhosi esineitä kaasulla, "Chemistry Deadmatch" tohtori Bunheadin ja John Ticklen kesken, "Stars With their Caravans", jossa julkkikset räjäyttivät asuntovaunuja, ja Uri Abusikovin kokeet nestemäisellä hapella.
Seitsemännen tuotantokauden oli tarkoitus alkaa 30. tammikuuta 2009 Sky Onella, mutta sarjan suosion laskettua viidennen tuotantokauden jälkeen suunnitelma peruutettiin.
Aiheesta muualla

BBC:n Vic Reevesin haastattelu
Guardianin kolumni Brainiacin testeistä
Yhdysvaltojen Brainiacin julkaisu (Arkistoitu – Internet Archive)
Super Mario All-Stars

| Super Mario All-Stars |
| --- | --- |

Kehittäjä:  Nintendo
Julkaisija:  Nintendo
Jakelija:  Nintendo eShop ja Nintendo Switch Online
Ohjaaja:  Takashi Tezuka
Tuottaja:  Shigeru Miyamoto
Säveltäjä:  Kōji Kondō
Pelisarja:  Super Mario
Julkaistu:  SNESJP 14. heinäkuuta 1993NA 1. elokuuta 1993PAL 16. joulukuuta 1993 WiiJP 21. lokakuuta 2010AUS 2. joulukuuta 2010EU 3. joulukuuta 2010NA 12. joulukuuta 2010
Lajityyppi:  kokoelma
Pelimuoto:  yksinpeli, moninpeli
Ikäluokitus:  ESRB: Kaikenikäisille  PEGI 3  USK 0 
Alusta:  SNES, Wii
Jakelumuoto:  pelimoduuli, Wiin optinen levy
Lisää peliartikkeleitaVideopelien teemasivulla
Infobox OK  : 
Super Mario All-Stars on Nintendon vuonna 1993 Super Nintendo Entertainment Systemille sekä vuonna 2010 Wiille julkaisema pelikokoelma, joka sisältää uudistetut versiot neljästä Nintendo Entertainment Systemille ilmestyneestä pelistä yhdessä kokoelmassa. Pelit ovat:
Super Mario Bros.
Super Mario Bros. (2): Lost Levels (ilmestyi NES:ille ainoastaan Japanissa)
Super Mario Bros. 2
Super Mario Bros. 3
Pelien grafiikka ja äänet on uusittu kokonaan ja peleihin on lisätty tallennusmahdollisuus. Myös muita, pienempiä muutoksia on tehty. Myöhemmin vuonna 1994 All-Stars-pakettiin lisättiin myös Super Mario World -peli, mutta harvat omistavat tätä versiota paketista.
25th Anniversary Edition

Vuonna 2010 Wiille julkaistiin juhlajulkaisu Super Mario All-Starsista, kun Super Mario Bros. -pelin julkaisusta oli kulunut 25 vuotta. Tämä julkaisu on nimeltään Super Mario All-Stars. 25th Anniversary Edition. Sisällöltään peli on juuri samanlainen kuin alkuperäinen SNES-versio. Wii-versiota voi pelata Wii Remotella sivuttain, Classic Controllerilla tai GameCube-ohjaimella.
Aiheesta muualla

Super Mario All-Stars MobyGamesissa (englanniksi)
Gamespot (Arkistoitu – Internet Archive) (englanniksi)
Peli Super Mario Wikissä (englanniksi)
Super Mario All-Stars – The Mushroom Kingdom (englanniksi)
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2
Sylwia Bogacka

Sylwia Bogacka
| Mitalit> Maa:   Puola.Naisten ammunta. Olympialaiset  | Mitalit> Maa:   Puola.Naisten ammunta. Olympialaiset  | Mitalit> Maa:   Puola.Naisten ammunta. Olympialaiset  | Maa:   Puola> Naisten ammunta. |
| --- | --- | --- | --- |
|  Hopeaa | Lontoo 2012 | 10 m ilmakivääri |  |
| MM-kilpailut  | MM-kilpailut  | MM-kilpailut  |  |
|  Hopeaa | Zagreb 2006 | 50 m pienoiskivääri, 3 asentoinen |  |
Sylwia Katarzyna Bogacka (s. 1981, Jelenia Góra) on puolalainen kivääriampuja.
Bogacka on saavuttanut MM-kilpailuissa Zagrabissa 2006 hopeaa 50 m pienoiskiväärin asentokilpailussa. Olympialaisissa hän on edustanut maataan Ateenassa 2004, Pekingissä 2008 ja Lontoossa 2012. Lontoossa Bogacka voitti karsintakilpailun ja johti loppukilpailua vielä kahdeksanteen laukaukseen saakka. Lopulta hän sijoittui hopealle.
Sulle, joka yksin aina oot

| Sulle, joka yksin aina oot Katujen Äänet |
| --- | --- | --- |

Studioalbumin tiedot
 Julkaistu: 9. tammikuuta 2015
 Kesto: 35.17
 Levy-yhtiö: Stupido
Katujen Äänet-yhtyeen muut julkaisut
|   | Sulle, joka yksin aina oot 2015 | Kaiken jälkeen 2021 |
Sulle, joka yksin aina oot on Katujen Äänet-yhtyeen debyyttialbumi. Albumi julkaistiin 9. tammikuuta 2015.
Kappaleet

Maisema kuolee – 3.38
Katujen kasvot – 3.09
On vain aikaa – 1.59
1. marraskuuta – 5.21
Kesän viimeinen auringonlasku – 2.42
Nuoret sydämet – 3.09
Eletty eilinen – 3.06
Kasvot lumessa – 5.30
Aleksis K. – 2.36
Hiljaisten katujen valoissa – 4.03
Arvostelut

Soundi: